**4.7.18**

**לכבוד : המשתתפים במכרז פומבי 16/18**

**הנדון: מכרז פומבי מס' 16/18**

**מתן שירות היסעים (שאטל) מתחנת הרכבת יוספטל בבת ים לאזורי תעסוקה בבת ים ובחזרה**

|  |  |  |
| --- | --- | --- |
| **מס' שאלה** | ***שאלה*** | ***תשובה*** |
| 1 | בתנאי סף סעיף 2.4 : בבעלות המציע /בניהולו לפחות 10 כלי רכב בעלי 9 מקומות ישיבה , לכל הפחות כאשר  לפחות 4 מהם מסוג מיניבוס, בעל 20 מקומות ישיבה.  משנת 2013 נכנסה לתוקפה תקנה מטעם משרד התחבורה כי אוטובוס זעיר ציבורי יכיל **19** מקומות ישיבה.  נבקש לשנות הדרישה ל- 19 מקומות במקום 20 מקומות | מקובל. הדרישה שונתה ל- 19 מקומות במקום 20 |
| 2 | במסמך ד (מפרט השירותים) סעיף 2: השאטל יצא בתדירות של 15 דקות.  כמה רכבים צריכים להיות בכל זמן נתון בפעילות ? | אם זמן היציאה הוא כל 15 דקות, ואורך המסלול הוא כ- 20 דקות מכאן שיותר מרכב אחד יצטרך לתת שירות. הנחה שלנו ששני רכבים יצטרכו לפעול יחד כדי לתת את השירות כנדרש |
| 3 | במסמך ד' סעיף 2.ו: כלי הרכב שישמשו לצורך מתן השירותים יהיו אוטובוסים עירוניים  נבקש לאשר לבצע את העבודה עם אוטובוס תיור חדש ומפואר. | הבקשה נדחית. מדובר על קו עירוני שאמור לתת שירות מהיר ויעיל לנסיעות קצרות, המאשר עליה וירידה מהירים למשתמשים.  אוטובוס עירוני הנו רכב בכל דלתות רחבות ומעבר רחב המותאם לשירות המבוקש על ידינו. |
| 4 | נבקש לדעת כמה אוטובוסים צריכים להיות בהישג ידנו לטובת המכרז ? | ראו סעיף 2.4.: בבעלות המציע /בניהולו לפחות 10 כלי רכב (בעלי 9 מקומות ישיבה , לכל הפחות) כאשר לפחות 4 מהם מסוג מיניבוס , בעל 20 מקומות ישיבה. לצורך הוכחת סעיף זה על המציע לצרף אישורים בדבר בעלות/ שכירות לגבי כלי הרכב.  בנוסף, ר' האמור בתשובה לסעיף 1 שלעיל במקום המילים " 20 מקומות" יבוא "19 מקומות" |
| 5 | במידה וסוג הרכב ישתנה לאוטובוס, נבקש לקבל הודעה של 48 שעות מראש לשינוי כלי רכב ולא 24 שעות כפי שמופיע במספר מקומות במסמכי המכרז | מקובל |
| 6 | בתנאי הסף סעיף 2.3 הנכם דורשים רישיון להסעת נוסעים בשכר ממשרד התחבורה. האם הכוונה לרישיון משרד הסעים ? במכרזים רבים דרישת נוסעים בשכר כבר לא קיימת מכיוון שאינה אקטואלית. נבקש לדעת אילו מסמכים בדיוק יש להציג ? | דרוש רישיון עסק בתוקף, רישיון הפעלה ממשרד התחבורה  רישיונות רכב,רישיונות נהיגה המתאימים לסוגי הרכבים הנדרשים **וכל רישיון רלוונטי הנדרש על פי דין** |
| 7 | במסמך ג' (הסכם) סעיף 3.3.1 - זה קיימת דרישה למידיבוס 35 מקומות. נבקש לאשר כי במידה וקיימת דרישה זו תהיה קיימת אפשרות לבצע הנסיעות באמצעות אוטובוס 50 מקומות או באמצעות 2 מיניבוסים של 19 מקומות בעלות מידיבוס. | לא מקובל. |
| 8 | כיצד יתבצע המעקב אחר כמות הנסיעות בפועל ?  האם יש התקן מסוים לבדיקה שעלינו להתקין ברכבים? או שקיים חניון שימספר את כמות הנסיעות? מפקחים? | ר' סע' 2.16 ו סע' 7 להסכם (עמ' 29 ו-34 למסמכי המכרז) |
| 9 | במסמך ד' (מפרט השירותים הנדרשים) סעיף 2.ד על כלי הרכב המסיע להתייצב בנקודת המוצא 5 דקות טרם הגעת הרכבת לתחנת הרכבת.  מתי מתחיל זמן חישוב שעות קבלת התשלום בפועל ? | התשלום הנו בגין ביצוע הנסיעה בפועל של המסלול ולא לפי זמן, כמפורט בסע' התמורה מס' 3.4.1 שבעמ' 31 למסמכי המכרז |
| 10 | במסמך ד' (מפרט השירותים הנדרשים) סעיף 2.ד: יובהר, כי בכוונת העירייה לבקש אישור ממשרד התחבורה להוספת 2 נקודות הורדה  ו\או איסוף נוספות. ד. הפעילות בימים א ' ה' בשעות: - 6:30-09:00 בבוקר  11:30 – 19:00.  במידה והקווים יחלו לפעול, כיצד יתבצע החיוב ? האם לפי המחיר אשר ניתן בהצעת המחיר או לפי דרישה לקבלת הצעות במחיר לאחר אישור שתקבלו ? | המחיר שישולם הנו המחיר שהוצע במסגרת הצעת המחיר במסמכי המכרז. בנוסף, ר' האמור בסע' 2 לעמוד 38 למסמכי המכרז:" **למען הסר ספק, יובהר, כי לעירייה תהא אפשרות לשנות את שעות הפעילות ו/או התדירות ו\או נקודות העצירה הנ"ל, ולמזמין לא תהא כל טענה ו\או דרישה ו\או תביעה בקשר לכך, והוא לא יהיה זכאי לכל פיצוי / תשלום נוסף.**" |
| 11 | סעיפים 1.2-1.5 למכרז:  בסעיפים אלה הנכם קובעים, כי תקופת התקשרות של 12 חודשים עם אופציות להארכה של 24 חודשים  נוספים.  מנגד המכרז קובע, כי הנכם רשאים לבטל את ההתקשרות בהתראה של 7 ימים מראש, כי אינכם מתחייבים  לכמות מינימלית של הסעות וכי לא ניתנת בלעדיות לזוכה לביצוע הנסיעות.  בסעיף 2. ו. למסמך ד' "מפרט השירותים הנדרשים" מתבקש הזוכה להפעיל את שירותי ההסעה באמצעות  כלי רכב עירוניים כלי רכב אשר מופעלים אך ורק אצל מפעילי תחבורה ציבורית בישראל.  משכך, בהנחה שחברות תחבורה ציבורית אינן רשאיות להגיש הצעות למכרז זה ,(כפי שיפורט בהמשך בבקשה  להבהרה), הרי שהחברה שהצעתה תזכה במכרז זה תדרש, מחד, להשקעות מרובות (רכישת כלי רכב מהסוג  הנדרש, מבלי שתוכל לעשות איתם מאומה אלמלא העבודה נשוא המכרז) ומאידך, אין כל וודאות כלכלית כי  תוכל ולו לכסות את הוצאותיה, עקב הקביעות שפורטו לעיל.  מבוקש לשנות עניין זה ולקבוע כי תקופת ההתקשרות תהא ל- 3 שנים לפחות.  לחילופין, מבוקש לשנות את הדרישה לסוג כלי הרכב, כך שהרכב יהיה רכב הסעות בעל רישיון הפעלה מטעם  משרד התחבורה לביצוע הסעות מהסוג הנדרש במכרז. | * הבקשה לשינוי התקופה ל 3 שנים לפחות – נדחית . * הדרישה לשינוי סוג כלי הרכב נדחית אף היא והיא נובעת מאופי השירות המבוקש, ראו תשובה לשאלה מס' 3 |
| 12 | מהי עלות רכישת חוברת המכרז – קיימת סתירה | העלות של חוברת המכרז הינה 1,000 ₪ בלבד. |
| 13 | אופן הגשת המענה למכרז לא ברור- האם יש להגיש 2 עותקים של המענה באופן מלא כולל 2 עותקים של חוברת המכרז שנמסרת ע"י העירייה? | יש להגיש בסה"כ 2 חוברות של מסמכי המכרז, כאשר האחת חתומה במקור והשנייה העתק של המקור |
| 14 | סעיף 10.2.2 למסמכי המכרז מתן העדפה לבעלי כלי רכב היברידיים ו/או חשמליים: –  א. האם הדרישה הינה לבעלות על כלי רכב מסוג זה כבר במועד הגשת ההצעות, כלומר, האם על המציע  המבקש לקבל העדפה זו להציג 10 כלי רכב שבבעלותו/ניהולו שעומדים בקריטריונים של ההעדפה כבר  במועד הגשת ההצעה למכרז?  ב. ככל הידוע לנו, אין כיום חברה בארץ, העוסקת בתחום ההסעות הפרטיות, המחזיקה ו/או מפעילה כלי  רכב העומדים בקריטריון ההעדפה שבסעיף זה.  ג. זאת ועוד, ככל הידוע לנו כיום אין בארץ (עדיין) כלי רכב עירוניים בעלי 9 ו/או 14 מק' ישיבה.  מכל האמור לעיל עולה, לכאורה, כי הענקת העדפה מהסוג הנ"ל בעצם תעניק יתרון במכרז למציע אחד  בלבד, דבר המהווה יתרון פסול ואסור, מאיין את עיקרון התחרות ופגיעה חמורה בעקרון השוויון הקבועים בבסיס דיני המכרזים.  אשר על כן, נבקש לבטל את מתן ההעדפה בגין כלי רכב היברידיים ו/או חשמליים. | 1. כן. מאחר והניקוד שיינתן יושפע ממידע זה. 2. הבקשה נדחית |
| 15 | סעיף 14 למסמך ב' הצעת המציע להבהיר כי ההצעה המתבקשת היא לביצוע סבב אחד של המסלול – –  באמצעות מיניבוס 20 קרי, הזוכה יהא זכאי לתשלום מהעירייה בגין הסכום בו זכה X כמות הסבבים שיבצע  בפועל. | * נכון .הצעת המציע הינה לביצוע סבב אחד של המסלול * באשר למיניבוס עודכן ל- 19 מקומות ישיבה |
| 16 | סעיף 2. ו. למסמך ד' מפרט השירותים הנדרשים בסעיף זה מתבקש הזוכה להפעיל את שירותי ההסעה – –  באמצעות כלי רכב עירוניים.  כאמור, כלי רכב מסוג "עירוני" מופעלים אך ורק אצל מפעילי תחבורה ציבורית בישראל.  הקביעה לפיה יש להפעיל בביצוע הנסיעות נשוא המכרז כלי רכב מסוג "עירוני", מחד, וכי מועד תחילת העבודה  הינו 1.9.2018 , מאידך, מאיינת את היכולת של מציע שאינו מפעיל תחבורה ציבורית, לעמוד בתנאי זה.  ויוסבר: הזמנה, רכישה וקבלת כלי רכב מסוג זה אורכת זמן מה באופן שאין, לכאורה, כל מציע שיכול לעמוד  במועדים הקבועים במכרז.  זאת ועוד ובהתאמה, ככל הידוע לנו, בהתאם להוראות הרגולטור משרד התחבורה על מפעילי התחבורה – –  הציבורית בישראל חל איסור מוחלט לבצע הסעות מיוחדות (נמ"ק)בשעות השיא המוגדרות כשעות שבין  06:00-09:00 ובין 15:00-18:00 .  בנוסף, לכלי הרכב העירוניים הנמצאים ברשות מפעילי התח"צ, מכיוון שהינם מוגבלים בביצוע נסיעות עירוניות  בלבד )ניתן להם רישיון קו בלבד(, הרי שאין להם רישיון הפעלה מטעם משרד התחבורה לביצוע נסיעות  מיוחדות ומשכך, בהתאם להוראות הרגולטור משרד התחבורה הם אינם רשאים לבצע נסיעות מהסוג – –  נשוא המכרז שבנדון.  משכך, נראה כי תנאי זה הקבוע במכרז להפעלת כלי רכב מסוג "עירוני", הגם שכלל לא בטוח שמשרד  התחבורה יאשר הפעלה של כלי רכב שכזה למי שאינו מפעיל תחבורה ציבורית והגם שמשרד התחבורה אינו  מאפשר למפעילי התח"צ להפעיל הסעות מיוחדות בשעות בהן נדרש להעניק את השירות במסגרת המכרז דנן,  בטח ובטח שלא באמצעות כלי הרכב העירוניים שברשותו, הרי שלא זו בלבד שהינו תנאי הפוגע בעקרון השוויון  שבבסיס דיני המכרזים )קביעת מועדים לא ריאליים המהווים יתרון למציע אחד על פני האחר(, אלא אף אינו  אפשרי בנסיבות, הן הרגולטוריות והן בסמיכות המועדים הקבועים במכרז.  משכך, מחד יש לבחון את הסוגיות למול משרד התחבורה באשר לאפשרות של מפעיל תחבורה פרטית להיתר  הפעלת כלי רכב עירוניים במסגרת מכרז זה ומאידך לקבוע כי מפעילי תחבורה ציבורית אינם רשאים להגיש  הצעה במסגרת מכרז זה.  כמו כן, מבוקש להאריך את מועד תחילת ביצוע הפעלת השירותים בכ- 4 חודשים, על מנת שיהא לזוכה זמן  היערכות מספיק כדי לעמוד בתנאי המכרז וחוזה ההתקשרות, בעיקר בכל הקשור ברכישת כלי רכב מהסוג הנדרש. | * באשר לסוג הרכב- ר' לעיל תשובה לשאלה מס' 3 לעיל. * באשר לבקשה להארכת מועד תחילת הביצוע של ההפעלה- הבקשה נדחית |
| 17 | סעיף 5.2 למכרז וסעיף 14 למסמך ב' ("הצעת המציע") בסעיפים אלה נקבע כי העירייה תהא רשאית –  להורות לזוכה לשנות את סוג כלי הרכב.  לאור כל האמור בשאלות דלעיל, ובעיקר בכל הקשור לזהות הגורמים המפעילים כלי רכב מהסוג הזה  והאיסור החל עליהם בביצוע נסיעות מיוחדות בשעות המבוקשות, נשוא המכרז שבנדון, בטח ובטח שלא  באמצעות כלי הרכב שברשותם, הרי שנראה כי גם דרישה זו אינה יכולה לעמוד למציע כלשהו במכרז שהרי  מפעילי התחבורה להסעות מיוחדות בישראל אינם מחזיקים כלי רכב עירוניים בשגרה.  משכך, מבוקש לשנות תנאי זה ולקבוע כי במידה ויידרש הזוכה במכרז להפעיל כלי רכב שאינו בעל 20 מק'  ישיבה, יוכל לעשות כן באמצעות כלי רכב להסעות מיוחדות בעל רישיון הפעלה ממשרד התחבורה ) לא כלי רכב עירוני). | ר' תשובה לשאלה מס' 3 לעיל. |
| 18 | חברתנו רכשה את המכרז היום  ובמעטפה קטנה היה עותק יחיד.  כאשר אתם מבקשים בסעיף 6.3 כי המציע יחתום על שני העותקים המודפסים  מה בדיוק עלי לעשות בנידון ? | לצלם עותק נוסף. בכל מקרה, רא' תשובה לשאלה מס' 13 לעיל. |
| 19 | בטבלה המצורפת בעמוד 16  1. נבקש הסבר לגבי ניהול המציע . האם רכבים אשר מופיעים אצלנו במצבת כלי הרכב אלו הרכבים אשר מוגדרים בניהולנו על פי הגדרתכם ?  2.בעמודה השמאלית של טבלת פירוט כלי הרכב שבבעלות/ניהול המציע,  מהי הכוונה לאורך תקופת הניהול ? האם למועד בו הרכב נכנס למצבת הרכבים של חברתנו ? | 1. כן 2. ניהול- משמעותו , רכב שלא בבעלות החברה ( ליסינג, השכרה וכיוצ"ב)   אורך תקופת הניהול- משמע, מועד תחילת ההתקשרות עם חב' ההשכרה ותוקפה עבור כל רכב. |
| 20 | בפרק תנאי הסף , סעיף 2.1 גיל הרכב לא יעלה על 5 שנים היינו כלי הרכב הינו שנת יצור 2014 ואילך;  יש לכלול את רישיון הרכב, לרבות התעודות המוצמדות אליו לרבות לעניין בדיקת זיהום אוויר –  ותעודת התקנה של מסנן חלקיקים, ככל שהותקן. כלי הרכב עומד בתקן יורו 5 או ומעלה.  ברשתותינו כ- 150 כלי רכב. מרבית הרכבים הינם ממודל 2016-2018.  נבקש לצרף רישיונות רכב בלבד בעת ההגשה, ולאפשר לצרף בדיקות זיהום אויר ותעודות התקנה רק לאחר זכייה. מדובר על מאות עמודים שיש לצרף לטובת ההגשה למכרז. | בשלב הגשת ההצעה ניתן להסתפק בצירוף רישיונות הרכב ובצירוף של תצהיר חתום המאמת את הנדרש בסעיף 2.5 לתנאי הסף. את שאר המסמכים, האישורים והתעודות המבוקשים ניתן לצרף במעמד חתימה על חוזה עם הזוכה. |
| 21 | ביטוחים  האם יש צורך להחתים את חברת הביטוח על מסמך כלשהו בעת הגשת ההצעה או רק לאחר הודעת זכייה ? | בעת הגשת מסמכי המכרז |
| 22 | פרק 6 - המועד, המקום והאופן להגשת ההצעה  סעיף 6.2 - על המציע להגיש את הצעתו בשני עותקים של כל המסמכים המופיעים בחוברת וכן  להגיש את ההצעה על גבי החוברת עצמה.  העותקים יוגשו במעטפה המיועדת לכך, ועליה מדבקה )שסופקה על ידי החברה (עליה יכתב מספר המכרז);  נבקש הבהרה בעניין העתקים - בחוברת ישנם חתימות מקוריות. נבקש לדעת האם החתימות צריכות להיות חתימות מקוריות גם על גבי ההעתקים ? לדוג' חתימות עורך הדין. | בחוברת המכרז המקורית חובה לצרף חתימות מקוריות .  לעומת זאת, בעותק הנוסף אין חובה להוסיף חתימות מקוריות |
| 23 | לא ברורה הבקשה בעניין המדבקה. האם זו מדבקה שהיינו צריכים לקבל לאחר שרכשנו את המסמכים ? האם זו מדבקה שאנו רוכשים ומדביקים ? | לא חובה להדביק מדבקה של החברה. מספיק לציין בכתב יד את מס' המכרז. |

**השינויים וההבהרות שלעיל מהווים חלק בלתי נפרד ממסמכי המכרז ועל המשתתפים להביאם בחשבון בהגשת הצעותיהם.**

**על המשתתפים במכרז לצרף מסמך זה, חתום על ידם בחתימה ובחותמת, בשני עותקים, להצעתם במכרז.**

**בכבוד רב,**

**עירית בת-ים**